
న్యూఢిల్లీ, ఫిబ్రవరి 21: కొవ్వు ఉండే ఆహార పదార్థాలపై అదనంగా పన్ను భారం పడనుంది. కొవ్వు పదార్థాల వినియోగం తగ్గించేందుకు వాటిపై అదనంగా పన్ను విధించాలని కేంద్ర ప్రభుత్వానికి కార్యదర్శుల బృందం సిఫార్సు చేసింది. ఆరోగ్య శాఖ కార్యదర్శి సీకే మిశ్రా మంగళవారం మీడియాతో మాట్లాడుతూ.. అన్ని కొవ్వు పదార్థాలపై, పానీయాలపై అదనంగా పన్ను విధించాలని కార్యదర్శుల బృందం సిఫార్సు చేసిందని, ఆరోగ్య శాఖ కూడా పలు సిఫార్సులను ప్రతిపాదించనుందన్నారు. ఆహార భద్రత, ప్రమాణాల సంస్థ(ఎ్ఫఎ్సఎ్సఏఐ)కూడా దీనిపై కార్యాచరణ రూపొందిస్తోందన్నారు.

newdhilly, fibravari 21: kovvu unde aahaara padaarthaalapai adanamgaa pannu bharam padanundi. kovvu padaarthaala viniyogam tagginchenduku vaatipai adanamgaa pannu vidhinchaalani kendra prabhutvaaniki kaaryadarsula brundam sifaarsu chesindi. aarogya saakha kaaryadarsi seeke mishra mangalavaaram meediatho maatlaadutuu.. anni kovvu padaarthaalapai, paaneeyaalapai adanamgaa pannu vidhinchaalani kaaryadarsula brundam sifaarsu chesindani, aarogya saakha kuudaa palu sifaarsulanu pratipaadinchanundannaa. aahaara bhadrata, pramaanaala samstha(fssai)kuudaa deenipai kaaryaacharana roopondistondannaru.